UUTISANKKURIT SANAN ÄÄRELLÄ
Shalom ja tervetuloa ohjelman pariin. Olen Jonathan Hessen.
Jair, liitypä sinäkin heti keskusteluun.
Mitä jos aloittaisimme rukouksella? - Ilman muuta.
Jumala, siunaa tätä ohjelmaa. Ole kanssamme.
Auta meitä jakamaan, mitä Sinulla on sydämelläsi katsojia varten.
Auta heitä saamaan sen, mitä he tarvitsevat Sinulta.
Jeshuan Messiaan nimessä, aamen.
Keskustelimme siitä, mikä olisi tämänpäiväinen aihe.
Päätimme keskittyä tänään rukouksen tärkeyteen ja voimaan.
Rukous on tärkeä tukipilari työllemme Jerusalemissa ja TV7:llä yleisesti.
Kertoisitko, miten rukous kuuluu erottamattomasti yhteen -
uutistuotannon ja näkymme kanssa?
Toki.
Me kannustamme katsojia alinomaa liittymään rukoukseen -
meidän kanssamme ja lukuisten meitä seuraavien kanssa.
Painotamme alituiseen, miten tärkeää on ymmärtää, -
että Jerusalemin rauhan säilyttäminen on paitsi fyysinen -
myös hengellinen haaste.
Tähän liittyy Psalmi 122.
Päästäksemme heti käsiksi aiheeseen -
luetaan Psalmi kokonaan.
Luepa sinä se.
Psalmi 122.
"Minä iloitsin, kun minulle sanottiin: 'Menkäämme Herran huoneeseen'.
Meidän jalkamme saavat seisoa sinun porteissasi, Jerusalem; -
sinä Jerusalem, rakennettu kaupungiksi, -
johon kokoonnutaan yhteen, -
jonne sukukunnat vaeltavat, Herran sukukunnat, -
niinkuin Israelille on säädetty, kiittämään Herran nimeä.
Sillä siellä ovat tuomioistuimet, Daavidin huoneen istuimet.
Toivottakaa rauhaa Jerusalemille, -
menestykööt ne, jotka sinua rakastavat.
Rauha olkoon sinun muuriesi sisällä, olkoon onni sinun linnoissasi.
Veljieni ja ystävieni tähden minä sanon: olkoon sinulla rauha.
Herran, meidän Jumalamme, huoneen tähden -
minä tahdon etsiä sinun parastasi."
Mielestäni tässä tekstissä on kolme hyvin tärkeää ajatusta.
Ensinnäkin: "Toivottakaa rauhaa Jerusalemille, -
menestykööt ne, jotka sinua rakastavat."
Hepreaksi se menee: 'rukoilkaa' ja 'pyytäkää' rauhaa Jerusalemille.
Pyytäkää Jumalalta rauhaa Jerusalemille -
ja menestykööt ne, jotka sinua rakastavat.
Juurisana tässä on 'shalva'.
Herran rauha tulee seurauksena, -
kun pyydät rauhaa Jerusalemille.
Ystäville, perheelle, rakkaille.
Aivan. Tässä sanotaan vielä jotain mielenkiintoista.
Jakeessa 8 sanotaan: "Veljieni [perheeni] ja ystävieni tähden -
minä sanon: olkoon sinulla rauha."
Kun hepreassa sanotaan: "Toivottakaa rauhaa Jerusalemille", -
se tarkoittaa paitsi 'rukoilla' myös 'pyytää' rauhaa Jerusalemille.
Siinä on aktiivisuuden tuntu. Kun pyytää jotain, odottaa vastausta.
Herra tahtoo yleensäkin -
keskustelua ja yhteyttä kanssamme. Hän ei tahdo, että rukoilemme vain, -
koska Hän on Jumala ja maailmankaikkeuden Kuningas.
Hän haluaa henkilökohtaista suhdetta meidän jokaisen kanssa.
Se on mielestäni tässä jakeessa tärkeää.
Ehdottomasti. Raamattu tekee asian selväksi -
meille kaikille, jotka luemme ja tutkimme.
Psalmissa 1 kehotetaan tutkimaan Herran Sanaa päivät ja yöt.
Se herättää henkiin sen tosiasian, -
että Herra elää. Siitä tässä on kyse.
Sen suhteen kautta pystymme korottamaan -
ja ylistämään Hänen nimeään teoillamme ja toiminnallamme.
Psalmissa 122 sanotaan vielä: -
"Veljieni ja ystävieni tähden minä sanon: olkoon sinulla rauha.
Herran, meidän Jumalamme, huoneen tähden -
minä tahdon etsiä sinun parastasi."
Me lopetamme aina ― me kaikki ihmiset ―
lopetamme jakeeseen "Toivottakaa rauhaa Jerusalemille, -
menestykööt ne, jotka sinua rakastavat."
Entäpä Psalmin muut lupaukset? - Niinpä.
Siinä on paljon muutakin kuin pyyntö Jerusalemin rauhan puolesta.
Kuten aina sanomme, Lähi-idässä kaikki vaikuttaa kaikkeen.
Kaikki on yhteydessä toisiinsa tavalla tai toisella.
Rukous on elintärkeää.
Ja se on ollut tärkeää aina ennenkin eri raamatunkohdissa.
Israelin kansan piti pysähtyä rukoilemaan -
rakentaessaan Jerusalemin muureja ja puolustaessaan sitä miekoin.
Aivan ensimmäisenä he kokoontuivat rukoilemaan. Puhuit siitä aiemmin.
He toivat Jumalan mukaan kuvaan.
Kun Hän on kanssamme, kuka voi olla meitä vastaan?
Aivan. Puhut Nehemiasta, joka jälleenrakensi Jerusalemin muurit.
Alueen heimot yrittivät hyökätä Israelin kimppuun ja tappaa heidät.
Niinpä ensimmäisenä israelilaiset huusivat Herran puoleen ja rukoilivat.
Ja toiseksi he asettivat vartijat vartioimaan muuria päivällä ja yöllä.
He jakoivat leirin rakentajiin ja vartijoihin -
sekä niihin, jotka tekivät kumpaakin.
Opimme tästä jakeesta, jonka luen kohta, -
että Jumala tahtoo meidän rukoilevan mutta myös toimivan.
Ne kulkevat aina käsi kädessä: rukous ja toiminta.
Totta. Yksi avainasioista TV7:n työssä -
ja työssämme täällä Jerusalemissa -
on tehdä tätä yhdessä katsojiemme ja tukijoidemme kanssa. Olemme perhe.
Teemme yhdessä työtä, jotta muutkin pääsisivät osaksi tästä.
Me pidämmekin tarkasti kiinni siitä, -
että rukoilemme yhdessä ennen jokaista ohjelmaa.
Varmistamme, että tuomme Jumalan mukaan kuvaan.
Sitten me tarjoamme katsojille tietoa, -
miten ja mitä rukoilla ja millaisia haasteita on olemassa.
Mehän kerromme vain, mitä tapahtuu.
Me emme luo uutisia. Uutiset ovat olemassa.
Meidän tehtävämme on etsiä kaikki näkökulmat -
ja esitellä ne mahdollisimman selvästi.
Me emme kajoa informaatioon, -
jotta käsillä oleva totuus pysyisi puhtaana.
Tuemme rukousta Jerusalemin puolesta visuaalisella elementillä.
Otimme sen käyttöön jo joitain vuosia sitten.
Kiusasin sinua sillä pitkään, mutta viimein saimme sen toimimaan.
Niin saimme. Se on ympärivuorokautinen videoyhteys.
Kamera on suunnattu Jerusalemissa Öljymäkeä kohti.
Ymmärrämme, että on hyvin vaikeaa rukoilla jonkin asian puolesta, -
jos asuu kaukana eikä ole päivittäistä yhteyttä.
Niinpä me tuomme palan Jerusalemia katsojien luo kotisivujemme kautta.
Sitä voi katsella ja samalla rukoilla Jerusalemin puolesta -
ja israelilaisten puolesta, että he pelastuisivat -
ja Jeshua ilmestyisi heille.
Se on perusajatuksemme.
Jotta voi rukoilla Psalmin 122 mukaisesti, -
täytyy ymmärtää Israelia ja ajankohtaisia tapahtumia täällä.
Kun seuraa uutislähetyksiämme ja katselee reaaliaikaista videokuvaa, -
yhteys tiivistyy ja on helpompi rukoilla.
Haluamme olla käytännönläheisiä.
Siksi teimme sen, ja se on kaikkien käytettävissä.
Se on minusta aika kiehtovaa meille Jerusalemissa syntyneille.
Ajan päivittäin Vanhankaupungin ohi. Olen tehnyt niin vuosikausien ajan.
Vartuin Juudean vuorilla, -
mutta seurakuntamme oli Jerusalemissa.
Jerusalem oli minun elämäni ja perheeni elämän keskus.
Jerusalem on meille kotikaupunki, ja olemme niin tottuneita siihen, -
että monesti unohtuu, miten vaikuttavaa on kokea tämä kaupunki.
Samanlaiselta meistä tuntuu, kun matkustamme Pariisiin, Roomaan, -
New Yorkiin, Austiniin, Johannesburgiin tai minne tahansa.
Menemme sinne ja olemme hyvin vaikuttuneita.
"Tämä on historiallinen paikka. Olen lukenut siitä."
Mutta sitten aloimme käsittää ja saimme ilmestystiedon uskostamme -
ja Herrastamme, Vapahtajastamme Jeesuksesta Kristuksesta.
Sillä hetkellä alkaa vaeltaa Jeesuksen jalanjäljissä -
ja kokea maan uudella, erilaisella tavalla.
Nythän kansainvälinen lentoliikenne asettaa omat haasteensa.
En ole tainnut pysyä yhdessä paikassa näin pitkään ainakaan vuosiin.
Mutta Jumala tietää. Haluamme parantaa saatavuuttamme -
paitsi ympärivuorokautisella yhteydellä Jerusalem-kameran kautta -
myös Israel-uutisten, Jerusalem-studion -
ja nyt uusien ohjelmien kautta. Palataan niihin ihan pian.
Lupasit lukea Nehemian kirjasta.
Luen Nehemian kirjan luvusta 4 jakeet 7―9.
"Mutta kun Sanballat, Tobia, arabialaiset, ammonilaiset -
ja asdodilaiset kuulivat, että Jerusalemin muurien korjaus edistyi, -
niin että niiden aukot alkoivat täyttyä, vihastuivat he kovin.
Ja he kaikki tekivät liiton keskenään -
käydäksensä taisteluun Jerusalemia vastaan ja tehdäkseen siellä häiriötä.
Niin me rukoilimme Jumalaamme ja asetimme vartijat heitä vastaan, -
suojelemaan itseämme heiltä päivin ja öin."
Ensinnäkin rukous, toiseksi toiminta. Se on mielestäni tämän sanoma.
Rukous ja toiminta. Heprean kielelläkin on useita lauluja, -
"Muureillesi, Daavidin kaupunki, olen laittanut vartijat -
joka päiväksi, päivin ja öin".
Hypätäänpä jakeeseen 17. Luen sen KJV-käännöksestä.
"[Kansa rakensi muuria.] Nekin, jotka kantoivat taakkoja -
ja kuljettivat kuormia, -
tekivät toisella kädellänsä työtä ja toisessa pitivät keihästä."
Samalla kun he kävivät sotaa, fyysisesti ja hengellisesti, -
he rakensivat Jerusalemin muureja -
ja jatkoivat työtä samanaikaisesti.
Jos ei ole sitä lahjaa, että pystyy tekemään montaa asiaa yhtä aikaa, -
se voi olla haastavaa. Tunnen sellaisia ihmisiä itsekin.
Onneksi meillä on kyky rukoilla ja toimia samaan aikaan.
Jokainen pystyy rukoilemaan ja toimimaan.
Jokaisen, jolla on halu rukoilla, tulisi tehdä niin.
Aivan. Tärkeintä on muistaa, että rukous toimii.
Raamattu sanoo sen monta kertaa, esimerkiksi jakeessa Mark. 11:24
"Sentähden minä sanon teille: kaikki, mitä te rukoilette ja anotte, -
uskokaa saaneenne, niin se on teille tuleva."
Jaak. 5:16: "Tunnustakaa siis toisillenne syntinne -
ja rukoilkaa toistenne puolesta, että te parantuisitte; -
vanhurskaan rukous voi paljon, kun se on harras."
On monia muitakin jakeita, mutta en ehdi lukea enempää.
Rukous siis toimii. Jumala käskee rukoilla, ja Hän kuuntelee.
Se on aamen-sanan kauneus. Selitin sitä aiemmin.
'Amen' on hepreassa kirjainlyhenne.
Se tarkoittaa paitsi "Olkoon niin" myös: "Elohim Melech ne'eman" -
ainakin yhden tulkinnan mukaan.
Sen mukaan "Elohim" on "Jumala", "Melech" on "Kuningas" -
ja "ne'eman" on "uskollinen". Meillä on uskollinen Kuningas, -
uskollinen omalle Sanalleen.
Sana on täynnä lupauksia niille, jotka etsivät Häntä ja seuraavat Sanaa.
Halusit kertoa todistuksen. Rukoilit jotain, ja se toteutui.
Olet varmaan kuullut sen. Olet kuullut kaikki juttuni.
Meitä Jeesukseen uskovia ei ole Israelissa kovin paljon ― vielä.
Olin ainoa messiaaninen uskova koulussani.
Ainoa uskova lukiossa ja koko kouluaikani.
Ennen kuin menin armeijaan, -
äiti rukoili, niin kuin kaikki äidit rukoilevat: -
"Pidä poika turvassa ja tuo hänet ehjänä kotiin." Niin äiti rukoili.
Hän rukoili myös, että Jumala varjelisi minua hengellisesti.
Armeija-aika on hyvin erityistä. Sinne mennään 18-vuotiaana.
Siellä tapaa uusia ihmisiä. Ollaan poissa kotoa viikkokausia kerrallaan.
Hengellisesti se on kova paikka.
Äiti rukoili, että yksikössäni olisi ainakin yksi uskova.
Äiti on hyvin jääräpäinen. Täytyy todeta.
Kun hän rukoilee, -
hän pyytää Jumalalta herkeämättä vastausta eikä anna periksi.
Kun olin päässyt perille, äiti soitti heti ja kysyi: -
"Onko siellä ketään toista uskovaa?"
Vastasin: "Ei, äiti. Olen ainoa, kuten aina ennenkin. Olen tottunut siihen."
Kului viikko. Hän soitti uudelleen. "Onko siellä ketään toista uskovaa?"
Vastasin: "Ei, äiti. Ei vielä."
Sitä jatkui kolme viikkoa.
Hän sanoi: "Selvä. Jatkan rukousta."
Hän soitti neljännen kerran.
"Oletko tavannut ketään uskovaa?"
Kerron vähän armeijasta. Armeija on iso paikka.
Olin panssarivaunujoukoissa.
Joukko-osasto koostuu monesta joukkoyksiköstä.
Joukkoyksikkö jakautuu perusyksiköihin.
Ne taas koostuvat pienemmistä yksiköistä.
Komppaniassani oli kolme joukkuetta.
Jokaisessa joukkueessa on kolme ryhmää.
Jokaisella ryhmällä on oma tupa, jossa on kuusi kerrossänkyä.
Kaikista komppanioista ja yksiköistä, -
kaikista joukkueista ja ryhmistä -
Jumala asetti yhden uskovan, johon olin tutustunut vuosia aiemmin, -
komppaniaani, joukkueeseeni, ryhmääni, -
samaan tupaan ja punkkaan yläpuolellani.
Se todistaa äidin rukouksen voimasta -
ja sinnikkäästä rukouksesta. Jumala on uskollinen.
On valtava asia, kun armeijassa on uskova tupakaveri, -
jonka kanssa voi puhua uskosta, lukea Raamattua ja pitää yhtä.
Ehdottomasti. Olin ainoa uskova yksikössäni.
Monien operaatioiden ja tilanteiden aikana -
sain kuitenkin aina viestejä isältäni ja muilta ihmisiltä.
He kirjoittivat: "Jonathan, älä pelkää. Selviät kyllä.
Jumala on kanssasi. Hänellä on sinulle isoja suunnitelmia."
Suunnitelmat ovat käymässä toteen työmme kautta.
Jumala on antanut meille innon palvella Häntä.
Tuomme esiin sitä, mistä Jes. 2:3 puhuu: -
"sillä Siionista lähtee laki, Jerusalemista Herran sana".
Kaikki on loppujen lopuksi Jumalan kädessä.
Älkää lannistuko. Rukoilkaa sinnikkäästi. Hän kuulee.
Olemme saaneet todistaa satoja ihmeitä.
Kun aloitimme Israel-uutislähetykset, meillä oli koulupöytä ja vanha kamera.
Nyt olemme tässä. Emme aina saaneet kaikkea, mitä rukoilimme.
Mutta näin jälkeenpäin, Jumala on aina pitänyt huolen prosessista -
ja kehittänyt meitä Hänen tavallaan, ei meidän.
Alussa laadin tarkkoja suunnitelmia, mitä kaikkea pitää tehdä, -
jotta voimme kehittää tuotantoamme, tavoittaa lisää ihmisiä -
ja rohkaista lisää ihmisiä rukoilemaan.
Lopuksi ymmärsin yksinkertaisen totuuden: Kaikki on Jumalan kädessä.
Hän pitää huolta meistä ja varmistaa, -
että Hänen nimensä on korotettu kaikessa.
Olemme Hänen työkalujaan edistämässä Hänen valtakuntaansa.
On mukava todeta, että yksi rukous on jälleen toteutumassa.
Olemme jo aika pitkään rukoilleet, -
että voisimme käynnistää uusia ohjelmia.
Tukijamme ovat olleet hyvin anteliaita.
Työmmehän pohjautuu sataprosenttisesti lahjoituksiin.
Emme ole mainosvoimien ohjailtavissa.
Pystymme aloittamaan uuden ohjelman.
Jumala on pitänyt huolta lahjoituksista -
ja johdattanut luoksemme ihmisiä, jotka haluavat lähteä mukaan työhön -
ja liittyä perheeseemme. Se on mahdollistanut uuden ohjelman.
Uuden ohjelmasarjan nimi on "Jerusalemin vartijat".
Puhuimme jo siitä, miten tärkeää on rukoilla ja toimia.
Ohjelmasarjan idea on kutsua vieraaksi avainhenkilöitä, -
joilla on takanaan pitkä ura ja elämäntehtävä Israelin vartijana.
He tulevat tiedusteluyhteisöstä tai puolustusalalta.
Ohjelmaa isännöi Jerusalem-studiosta tuttu Amir Oren.
Mielestäni on tärkeää sanoa, -
että jokainen saamamme penni tuottaa satakertaisen sadon.
Tiedämme, että se on Jumalan rahaa. Haluamme käyttää sen oikein -
ja siirtää vuoria, jotta tuotantomme hyödyttäisi Kristus-ruumista kaikkialla.
Täytyy vielä nostaa esiin eräs tärkeä asia vartijoista Neh. 4:n mukaisesti.
He ovat vartijoita, Israelin kansan fyysisiä vartijoita.
Haluamme tuoda heidät studioomme ja keskustella heidän kanssaan.
Voimme varmaankin paljastaa ensimmäisen vieraamme.
Hän on Mossadin entinen johtaja Efraim Halevi.
Hän on toiminut myös -
Israelin pääministerien kansallisena turvallisuusneuvonantajana.
Hän on toiminut vuosien varrella useissa avainasemissa.
Hän antaa meille kahdenkeskisen haastattelun.
Ohjelma tulee kerran kuukaudessa.
Tulossa on muitakin avainhenkilöitä muun muassa puolustusvoimista.
Älä paljasta vielä. Pilaat yllätyksen.
Jumala todella siunaa TV7:ää.
Rukoustenne ansiosta meitä varjellaan ja johdatetaan päätöksissä -
ja pystymme kuulemaan Jumalan äänen.
Sen avulla pystymme todella tekemään ohjelmia, -
jollaisiin muut kristilliset mediat, saati sekulaarinen media, eivät pysty.
Jumala todella siunaa sitä. He siis ovat Israelin fyysisiä vartijoita.
He vaikuttavat edelleen taustalla tavalla tai toisella.
Jumala käyttää tätä puhuakseen Israelin tärkeimmistä haasteista.
Mitä vartijat todella tarkkailevat? Mitä he pitävät silmällä?
Mistä uhat tulevat? Mistä he ovat eniten huolissaan?
Kannustan kaikkia rukoilemaan vartijoiden puolesta.
Rukoilkaa aiheiden ja niiden pääteemojen puolesta.
Pystyimme myös palkkaamaan Amir Orenin täysipäiväisesti.
Häntä pidetään turvallisuusasioiden huipputoimittajana Israelissa.
Se on suuri siunaus.
Tässä vaiheessa emme halua paljastaa enempää.
Mutta kiitos Jumalalle tästä.
Käydään vielä nopeasti läpi katsojien rukouspyyntöjä.
Minusta on tosi rohkaisevaa, kun te katsojat pidätte meihin yhteyttä.
Lähetätte meille sähköpostia ja kommentoitte YouTubessa.
Olette lähettäneet meille kirjeitä. Rohkaisen teitä jatkamaan sitä.
Jos teille herää kysymyksiä keskustelusta tänään -
tai haluatte ehdottaa keskustelun- aiheita, kertokaa niistä meille.
Yritämme reagoida jokaiseen viestiin ja vastata parhaan kykymme mukaan.
Pyydän teitä olemaan kärsivällisiä kanssani.
Olemme saaneet valtavan määrän sähköposteja -
ja saamme varmasti jatkossakin.
Yritämme vastata henkilökohtaisesti jokaiseen viestiin -
eikä vain yleisellä tasolla.
Se voi kestää, mutta yritämme vastata jokaiseen sähköpostiin.
Aivan. Ja lähettäkää meille rukous- pyyntöjä. Rukoilemme joka päivä.
Rukoilemme myös teidän rukouspyyntöjenne puolesta, -
liittyivätpä ne ystäviinne, tilanteisiinne tai mihin tahansa.
Toivomme, että olisitte aktiivisesti mukana ohjelmissa, -
eikä vain seuraajina.
Siihen on muutamia tapoja.
Ensimmäinen on rukous.
Kuten sanoimme, se on supertärkeää ja se toimii.
Toinen tapa on seurata kanssamme ajankohtaisia tapahtumia Israelissa.
Kolmas tapa on kertoa näistä asioista ystäville ja naapureille.
Näin voitte toimia totuuden lähettiläinä ja olla mukana työssämme.
Minusta oli erityisen hienoa, kun eräs pastori Etelä-Afrikasta kertoi, -
että hän käyttää usein meiltä kuulemiaan tietoja -
taustoittaakseen Sanan opetusta ja rukousta seurakunnassaan.
Meillä on veli Kristuksessa Floridassa.
Hän pyysi luvan painaa logomme t-paitaan -
voidakseen kävellä paita yllään alueella, jolla on pari synagogaa.
Olemme saaneet paljon muitakin samankaltaisia viestejä.
Monet ovat kertoneet, etteivät he tienneet meidän olevan uskovia.
Olemme kai keskittyneet niin tiiviisti uutisten toimittamiseen ja muuhun.
Joskus unohdamme muistuttaa ihmisiä siitä, -
että olemme osa Kristus-ruumista ja haluamme palvella teitä -
Jumalalta saamillamme lahjoilla.
Päätetäänpä tämä ohjelma vielä lyhyesti rukoukseen.
Jumala, kiitos tästä ohjelmista. Siunaa katsojia ja heidän perheitään.
Pidä heidät turvassa. Jeshuan Messiaan nimessä. Aamen.
Ohjelma-aikamme on päättymässä. Jair, kiitos, että olit mukana -
ja kerroit henkilökohtaisesta elämästäsi.
Saimme yhdessä kertoa kaikista suurista teoista, -
joita Herra tekee TV7:n ja TFTN:n kautta.
Jumalan siunausta! Ensi kertaan.
Suomennos: Marianne Tenetz